pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.เห็นชอบในหลักการ ช่วยเหลือนักเรียน นิสิต นักศึกษา ผู้ปกครอง ลดค่าใช้จ่ายด้านการศึกษา ภาคเรียนที่ 1/2564 ตั้งแต่ระดับขั้นพื้นฐานและอุดมศึกษา ทั้งโรงเรียนและมหาวิทยาลัยในภาครัฐ
วันอังคารที่ 27 กรกฎาคม 2564
ครม.เห็นชอบในหลักการ ช่วยเหลือนักเรียน นิสิต นักศึกษา ผู้ปกครอง ลดค่าใช้จ่ายด้านการศึกษา ภาคเรียนที่ 1/2564   ตั้งแต่ระดับขั้นพื้นฐานและอุดมศึกษา ทั้งโรงเรียนและมหาวิทยาลัยในภาครัฐ
ครม. เห็นชอบในหลักการ ช่วยเหลือนักเรียน นิสิต นักศึกษา ผู้ปกครอง ลดค่าใช้จ่ายด้านการศึกษา ภาคเรียนที่ 1/2564   ตั้งแต่ระดับขั้นพื้นฐานและอุดมศึกษา ทั้งโรงเรียนและมหาวิทยาลัยในภาครัฐและเอกชน
นายอนุชา บูรพชัยศรี โฆษกประจําสํานักนายกรัฐมนตรี เผยที่ประชุมคณะรัฐมนตรี เห็นชอบในหลักการมาตรการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชน ในระดับการศึกษาขั้นพื้นฐานและระดับอุดมศึกษา ภาครัฐและเอกชน ดังนี้
1. มาตรการให้ความช่วยเหลือภาระค่าใช้จ่ายด้านการศึกษาในช่วงการแพร่ระบาดของโรคติดเชื้อไวรัสโควิด-19 ของ กระทรวงศึกษาธิการ (ศธ.) กรอบวงเงิน 23,000 ล้านบาท สําหรับนักเรียนในระบบการศึกษาไทย ภาคเรียนที่ 1 ปี การศึกษา 2564 ดังนี้
- สนับสนุนค่าใช้จ่ายให้แก่ผู้ปกครอง 2,000 บาท/นักเรียน 1 คน
- จัดสรรค่าใช้จ่ายให้แก่สถานศึกษาเพื่อช่วยจัดการเรียนรู้
- ลดหรือตรึงค่าใช้จ่ายในโรงเรียนเอกชนให้เท่ากับปีการศึกษา 63
2. มาตรการการลดภาระค่าใช้จ่ายด้านการศึกษาของนิสิตนักศึกษาในสถาบันอุดมศึกษาภาครัฐและเอกชน ของ กระทรวงการอุดมศึกษา วิทยาศาสตร์ วิจัยและนวัตกรรม (อว.) กรอบวงเงิน 10,000 ล้านบาท
กลุ่มเป้าหมาย คือ นิสิต/นักศึกษาชาวไทย ระดับปริญญาตรีและบัณฑิตศึกษา ในสถาบันอุดมศึกษาภาครัฐและเอกชน ระยะเวลา ภาคเรียนที่ 1 ปีการศึกษา 2564
แนวทางการดําเนินการ
- สถาบันอุดมศึกษาของรัฐ จะได้รับส่วนลดเป็นลักษณะร่วมจ่ายระหว่างรัฐและสถาบันอุดมศึกษาในอัตรา 6:4 โดยค่าเล่าเรียน/ค่าธรรมเนียมการศึกษาส่วนที่ไม่เกิน 50,000 บาท ลดร้อยละ 50 / 50,001 - 100,000 บาท ลดร้อยละ 30 และเกิน 100,000 บาท ลดร้อยละ 10 โดยส่วนลดสูงสุดรวมกันไม่เกินร้อยละ 50
- สถาบันอุดมศึกษาของเอกชน ค่าเล่าเรียน/ค่าธรรมเนียมการศึกษา รัฐสนับสนุนในอัตรา 5,000 บาท/คน
นอกจากนี้ กระทรวง อว. ยังขอให้พิจารณาเพิ่มเติม ทั้งขยายเวลาผ่อนชําระ จัดหาอุปกรณ์/โปรแกรมสําหรับยืมเรียนออนไลน์ รวมทั้งลดค่าหอพักด้วย
โฆษกประจําสํานักนายกรัฐมนตรี ยังเปิดเผยว่า ศธ. และ อว. จะได้เร่งจัดทําข้อเสนอโครงการเพื่อขอรับสนับสนุนแหล่งเงิน ตามขั้นตอนของ พ.ร.ก. กู้เงินฯ เพิ่มเติม พ.ศ. 2564 รวมทั้ง จะมีการกําหนดกลไกการตรวจสอบยืนยันตัวตนของผู้ที่ได้รับความช่วยเหลือและการจ่ายเงินให้ความช่วยเหลือผ่านระบบบัญชีธนาคาร พร้อมเร่งประชาสัมพันธ์ให้ประชาชนรับรู้และเข้าใจถึงหลักการและแนวทางการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชนต่อไป
รัฐบาลไทย-ข่าวทำเนียบรัฐบาล-บสย. รุกช่วย SMEs เติมเงินหมื่นล้าน หนุนค้ำประกัน ส่ง บสย. F.A. Center – สำนักงานสาขา ให้คำปรึกษาตัวต่อตัว
วันอังคารที่ 5 กรกฎาคม 2565
บสย. รุกช่วย SMEs เติมเงินหมื่นล้าน หนุนค้ําประกัน ส่ง บสย. F.A. Center – สํานักงานสาขา ให้คําปรึกษาตัวต่อตัว
บสย.ลงพื้นที่ตลาดนัด หลังกระทรวงการคลัง พบปะผู้ประกอบการร้านค้า พ่อค้าแม่ขาย และกลุ่มผู้ค้ารายย่อย กว่า 80 ร้านค้า พร้อมแนะนําศูนย์ที่ปรึกษาทางการเงิน SMEs (บสย.F.A. Center) หนุนการขับเคลื่อนเศรษฐกิจฐานราก เติมเต็มศักยภาพทางการเงิน
นายธีรัชย์ อัตนวานิช รองปลัดกระทรวงการคลัง และ ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) นําทีมผู้บริหาร นําโดย นายสิทธิกร ดิเรกสุนทร กรรมการและผู้จัดการทั่วไป บสย. ทีมที่ปรึกษาทางการเงิน SMEs บสย. F.A. Center และทีมสํานักงานเขตนครหลวง ลงพื้นที่ตลาดนัด หลังกระทรวงการคลัง พบปะผู้ประกอบการร้านค้า พ่อค้าแม่ขาย และกลุ่มผู้ค้ารายย่อย กว่า 80 ร้านค้า พร้อมแนะนํา ศูนย์ที่ปรึกษาทางการเงิน SMEs (บสย.F.A. Center) หนุนการขับเคลื่อนเศรษฐกิจฐานราก เติมเต็มศักยภาพทางการเงิน และเตรียมความพร้อมการพลิกฟื้นกิจการ หลังเปิดประเทศ ตามนโยบายกระทรวงการคลัง และ ธนาคารแห่งประเทศไทย ซึ่งได้มอบหมายให้ บสย. ทําหน้าที่เป็นกลไกสําคัญของการขับเคลื่อนเศรษฐกิจ ช่วยผู้ประกอบการเข้าถึงแหล่งทุน เพื่อการเติบโตอย่างยั่งยืน
นายสิทธิกร กล่าวว่า วัตถุประสงค์ของการลงพื้นที่ครั้งนี้ เพื่อรับทราบข้อมูลในมิติต่างๆ ของผู้ประกอบการ SMEs และกลุ่มผู้ค้ารายย่อย ได้แก่
1. เพื่อรับทราบสภาพปัญหาการค้าขายของกลุ่มผู้ค้ารายย่อย
2. เพื่อรับทราบความต้องการเข้าถึงสินเชื่อ หลังการเปิดประเทศ
3. เพื่อให้ข้อแนะนําเตรียมความพร้อมให้ผู้ประกอบการที่ต้องการขอสินเชื่อ
4.แนะนําศูนย์ที่ปรึกษาทางการเงิน SMEs (บสย.F.A. Center)
สถานการณ์ทางเศรษฐกิจ ส่งผลกระทบต่อต้นทุนการดําเนินธุรกิจที่เปลี่ยนไป การเข้าถึงสินเชื่อ สภาพคล่องทางการเงิน ปัญหาการเข้าถึงแหล่งทุน และสินเชื่อยากขึ้น บสย.จึงเป็นเครื่องมือสําคัญในช่วงเศรษฐกิจกําลังกลับมาฟื้นต้ว
ภายใต้แนวคิด TCG Fast & First รวดเร็ว รอบคอบ ที่ 1 ในใจ SMEs บสย. ตอกย้ําความมั่นใจพร้อมช่วยเหลือผู้ประกอบการ SMEs ทุกกลุ่ม และพร้อมเป็นหลักประกันทางธุรกิจให้กับผู้ประกอบการทุกราย โดยเฉพาะรายย่อย ที่ขอสินเชื่อจากสถานบันการเงิน และขอค้ําประกันสินเชื่อโดยเมื่อเร็วๆนี้ บสย. ได้รับอนุมัติจากคณะกรรมการ บสย. จัดสรรวงเงินอีกจํานวน 10,000 ล้านบาท ทําให้ บสย. มีวงเงินรองรับการค้ําประกันสินเชื่อ ในโครงการ บสย. SMEs สร้างชาติ (PGS 9) รวม 23,000 ล้านบาท จนถึง 30 พฤศจิกายน 2565 ปรึกษาการเข้าถึงสินเชื่อ และขอรับคําปรึกษาด้านการเงิน ศูนย์ที่ปรึกษาทางการเงิน SMEs (บสย.F.A.Center) บสย. Call Center 02-890-9999
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 9 กันยายน 2564​ พบพนักงานติดเชื้อไวรัส COVID-19 จำนวน​ 5 ราย
วันพฤหัสบดีที่ 9 กันยายน 2564
ประกาศ ขสมก. ประจําวันที่ 9 กันยายน 2564​ พบพนักงานติดเชื้อไวรัส COVID-19 จํานวน​ 5 ราย
ประกาศ ขสมก. ประจําวันที่ 9 กันยายน 2564​ พบพนักงานติดเชื้อไวรัส COVID-19 จํานวน​ 5 ราย
1) พนักงานขับรถโดยสารธรรมดา สาย 71 เพศชาย อายุ 45 ปี
2) พนักงานเก็บค่าโดยสารรถปรับอากาศ สาย 168 เพศหญิง อายุ 51 ปี
3) พนักงานขับรถโดยสารธรรมดา สาย 70 เพศชาย อายุ 40 ปี
4) พนักงานเก็บค่าโดยสารรถธรรมดา สาย 70 เพศหญิง อายุ 43 ปี
5) พนักงานขับรถโดยสารธรรมดา สาย 70 เพศชาย อายุ 42 ปี
รัฐบาลไทย-ข่าวทำเนียบรัฐบาล-การท่าเรือแห่งประเทศไทย เตรียมปรับปรุงพื้นถนนและระบบระบายน้ำบริเวณลานบรรจุตู้สินค้าและลานฝากเก็บตู้สินค้าของท่าเรือกรุงเทพ เพิ่มความเชื่อมั่นให้กับผู้ใช้บริการ
วันพุธที่ 7 กรกฎาคม 2564
การท่าเรือแห่งประเทศไทย เตรียมปรับปรุงพื้นถนนและระบบระบายน้ําบริเวณลานบรรจุตู้สินค้าและลานฝากเก็บตู้สินค้าของท่าเรือกรุงเทพ เพิ่มความเชื่อมั่นให้กับผู้ใช้บริการ
...
การท่าเรือแห่งประเทศไทย (กทท.) กระทรวงคมนาคม เตรียมดําเนินโครงการปรับปรุงพื้นถนนและระบบระบายน้ําบริเวณลานบรรจุตู้สินค้าและลานฝากเก็บตู้สินค้า เพื่อป้องกันน้ําท่วมขังภายในเขตรั้วศุลกากร ท่าเรือกรุงเทพ (ทกท.) พร้อมสร้างความมั่นใจให้กับผู้ใช้บริการ
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กล่าวว่า ปัจจุบันพื้นที่บริเวณลานบรรจุตู้สินค้าและลานฝากเก็บตู้สินค้าภายในเขตรั้วศุลกากร ทกท. มีระดับความสูงอยู่ที่ +0.90 และ 1.00 เมตร (จากระดับน้ําทะเลปานกลาง) และมีการวางท่อระบายน้ํา ขนาดเส้นผ่านศูนย์กลาง 0.60 เมตร สามารถระบายน้ําได้ 0.302 ลูกบาศก์เมตร/วินาที เพื่อเป็นมาตรการป้องกันการเกิดเหตุน้ําท่วมขังบริเวณลานบรรจุตู้สินค้าและลานฝากเก็บตู้สินค้าได้อย่างมีประสิทธิภาพ โดย กทท. จะดําเนินการเปลี่ยนท่อระบายน้ําให้มีศักยภาพการระบายน้ําที่ดีขึ้น เป็นขนาด 1.20 - 1.50 เมตร พร้อมบ่อพัก จํานวน 4 เส้นทาง มีความยาวท่อระบายน้ํารวม 1,095 เมตร จะส่งน้ําตรงสู่สถานีสูบน้ําบริเวณโรงพักสินค้า 6 และสถานีสูบน้ําบริเวณเขื่อนองค์พระพุทธสมุทรมงคลเขตต์ ซึ่งจะเพิ่มประสิทธิภาพการระบายน้ําภายในบริเวณลานบรรจุตู้สินค้าและลานฝากเก็บตู้สินค้าเพิ่มขึ้น 1.614 ลูกบาศก์เมตร/วินาที เพื่อป้องกันน้ําท่วมที่เกิดจากฝนตกหนัก และเพิ่มประสิทธิภาพการระบายน้ําได้รวดเร็วและมากขึ้น ซึ่งการดําเนินโครงการฯ ดังกล่าว จะไม่ส่งผลกระทบการขนส่งภายใน ทกท.
ทั้งนี้ กทท. ได้มีมาตรการระยะสั้น โดยจะขุดลอกตะกอนดินบริเวณสถานีสูบน้ําเขื่อนองค์พระฯ ปีละ 1 ครั้ง เพื่อให้สามารถรองรับน้ําได้มากขึ้น รวมทั้งดูแลบํารุงรักษาเครื่องสูบน้ําก่อนถึงฤดูฝนทุกปี และขุดลอกท่อระบายน้ําบริเวณลานบรรจุตู้สินค้าและลานฝากเก็บตู้สินค้าตลอดทั้งปี พร้อมจัดเจ้าหน้าที่ประจําทุกสถานีเปิด - ปิดเครื่องสูบน้ํา และจัดเจ้าหน้าที่ลงพื้นที่และประจําสถานีสูบน้ํา เพื่อเฝ้าระวังระดับน้ําและรายงานสถานการณ์เป็นระยะ นอกจากนี้ จะเตรียมของบประมาณสําหรับซื้อเครื่องปั่นไฟ (Mobile Generator) สํารองไว้กรณีที่เกิดเหตุกระแสไฟฟ้าขัดข้องภายในเขตรั้วศุลกากร ทกท. และทุกสถานีจะมีเครื่องสูบน้ําสํารองไว้ ซึ่งมาตรการดังกล่าว เป็นการป้องกันการเกิดปัญหาน้ําท่วมขัง และอาจทําให้สินค้าในตู้สินค้าเกิดความเสียหาย สร้างความเชื่อมั่นให้แก่ผู้ใช้บริการในการขนส่งผ่าน ทกท. ได้เป็นอย่างดี
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำ ก.อุตฯ ให้คณะผู้แทนบริษัท ALBA Group Asia Limited เข้าพบ
วันพฤหัสบดีที่ 7 กรกฎาคม 2565
ผู้ช่วยรัฐมนตรีประจํา ก.อุตฯ ให้คณะผู้แทนบริษัท ALBA Group Asia Limited เข้าพบ
ผู้ช่วยรัฐมนตรีประจํา ก.อุตฯ ให้คณะผู้แทนบริษัท ALBA Group Asia Limited เข้าพบ
วันนี้ (6 กรกฎาคม 2565) เวลา 11.00 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ให้ Mr.Tobias Fabian Huinink Business Director Asia และคณะผู้แทนบริษัท ALBA Group Asia Limited เข้าพบ เพื่อนําเสนอเทคโนโลยีของบริษัท ALBA ที่สามารถสนองนโยบาย BCG รวมทั้งโครงการรีไซเคิลขยะ อุตสาหกรรม Urban Mining และ Green Coal หรือ Refuse-Derived Fuel (RDF) โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม นายสหวัฒน์ โสภา รองอธิบดีกรมโรงงานอุตสาหกรรม นายธีรวุธ ตันนุกิจ ผู้อํานวยการกองนวัตกรรมวัตถุดิบและอุตสาหกรรมต่อเนื่อง กรมอุตสาหกรรมพื้นฐานและการเหมืองแร่ นายชัยวิชิต ลิขิตาภรณ์ ผู้อํานวยการสํานักงานคณะกรรมการการมาตรฐานแห่งชาติ สํานักงานมาตรฐานผลิตภัณฑ์อุตสาหกรรม นางบุตรี เทียมเทียบรัตน์ ผู้แทนสํานักงานเศรษฐกิจอุตสาหกรรม ร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ไม่ติดใจประเด็น ส.ว. แก้ร่าง พ.ร.บ. กระท่อม 11 มาตรา ชี้หากต้องตั้ง กมธ.2 สภาพร้อมไปร่วมวงด้วย
วันอังคารที่ 1 กุมภาพันธ์ 2565
รัฐมนตรีว่าการกระทรวงยุติธรรม ไม่ติดใจประเด็น ส.ว. แก้ร่าง พ.ร.บ. กระท่อม 11 มาตรา ชี้หากต้องตั้ง กมธ.2 สภาพร้อมไปร่วมวงด้วย
รัฐมนตรีว่าการกระทรวงยุติธรรม ไม่ติดใจประเด็น ส.ว. แก้ร่าง พ.ร.บ. กระท่อม 11 มาตรา ชี้หากต้องตั้ง กมธ.2 สภาพร้อมไปร่วมวงด้วย ให้กฎหมายผ่านราบรื่น ยันจะทําให้เสร็จในรัฐบาลนี้ให้เป็นกฎหมายของประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการพิจารณาร่าง พ.ร.บ.พืชกระท่อม พ.ศ. .... ว่า คณะกรรมาธิการวุฒิสภาได้พิจารณาเสร็จแล้ว มีการแก้ไข 11 มาตรา และเพิ่มอีก 1 มาตรา โดยมีการกําหนดมาตรการเพิ่มในการกํากับดูแลพืชกระท่อมในบางกรณี เช่น มาตรา 25 ว่าสถานที่ห้ามขายใบกระท่อม โดยได้เพิ่มเติมห้ามขายผ่านทางอิเล็กทรอนิกส์ มาตรา 34 กําหนดอัตราโทษเป็นสองเท่า กรณีขายใบกระท่อมให้ผู้มีอายุต่ํากว่า 18 ปี สตรีมีครรภ์ สตรีให้นมบุตร หรือขายในสถานที่ห้ามขาย โดยที่ประชุมวุฒิสภาได้มีมติเห็นชอบกับการแก้ไข และต้องส่งคืนให้สภาผู้แทนราษฎรพิจารณาเห็นชอบ ซึ่งในประเด็นที่ ส.ว. มีการแก้ไขเพิ่มเติม ตนไม่ได้ติดใจ แต่หากสภาผู้แทนราษฎรเห็นแย้งก็ต้องตั้ง กรรมาธิการร่วมสองสภาเพื่อพิจารณา ซึ่งตนคงจะร่วมเป็น กมธ. ด้วย เพื่อร่างกฎหมายผ่านไปอย่างราบรื่น
นายสมศักดิ์ กล่าวอีกว่า ในส่วนของกรอบเวลาการพิจารณาของ กมธ.ร่วม ยังไม่แน่ชัด แต่ตนยืนยันว่าจะพิจารณาร่างกฎหมายนี้ให้ออกมาได้เร็วที่สุดภายในรัฐบาลชุดนี้ เพราะนี่คือกฎหมายที่เป็นประโยชน์ต่อชาวบ้าน และเป็นกฎหมายของประชาชนอย่างแท้จริง
รัฐบาลไทย-ข่าวทำเนียบรัฐบาล-“อนุทิน” เผยตุลาคมเริ่มฉีดวัคซีนไฟเซอร์ในเด็ก 12 ปีขึ้นไป
วันจันทร์ที่ 13 กันยายน 2564
“อนุทิน” เผยตุลาคมเริ่มฉีดวัคซีนไฟเซอร์ในเด็ก 12 ปีขึ้นไป
รองนายกรัฐมนตรีและรัฐมนตรีว่าการกระทรวงสาธารณสุข เผยวัคซีนไฟเซอร์จะมาถึงไทยวันที่ 29 กันยายนนี้ จํานวน 2 ล้านโดส คาดใช้เวลาตรวจรับรองรุ่นการผลิตไม่เกิน 1 สัปดาห์ เดือนตุลาคมเริ่มใช้ฉีดในเด็กอายุ 12 ปีขึ้นไป และเป็นเข็ม 2 หรือเข็ม 3 ในผู้ใหญ่
วันนี้ (13 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงการจัดหาและการฉีดวัคซีนช่วงเดือนตุลาคม 2564 ว่า ประเทศไทยสั่งซื้อวัคซีนไฟเซอร์ 30 ล้านโดสโดยจะเข้ามาวันที่ 29 กันยายนนี้ก่อนจํานวน 2 ล้านโดส ส่งให้กรมวิทยาศาสตร์การแพทย์ตรวจรับรองรุ่นการผลิต (Lot Release) ใช้เวลาประมาณไม่เกิน 1 สัปดาห์ โดยทางบริษัทไฟเซอร์มีการทําเอกสารเพื่อตรวจสอบคุณภาพวัคซีนมาล่วงหน้า ส่วนการตรวจรับรองรุ่นการผลิตและกระจายวัคซีนออกไปฉีดได้รวดเร็ว สําหรับที่เหลือจะทยอยส่งจนครบภายในสิ้นปี 2564 ดังนั้น ช่วงเดือนตุลาคม-ธันวาคม 2564 จะมีวัคซีนเข้ามาจํานวนมาก ขณะที่จํานวนการฉีดวัคซีนเราเคยฉีดได้มากกว่า 9 แสนโดสต่อวันหากมีวัคซีนมากพอ คาดสามารถจัดได้ตามเป้าหมาย
สําหรับกลุ่มเป้าหมายหลักในการฉีดวัคซีนไฟเซอร์ คือ เด็กอายุ 12 ปีขึ้นไป ซึ่งคณะกรรมการวิชาการกําลังหาข้อสรุป คาดว่าไม่มีปัญหา เนื่องจากวัคซีนไฟเซอร์ขึ้นทะเบียนกับสํานักงานคณะกรรมการอาหารและยาสําหรับฉีดตั้งแต่อายุ 12 ปีขึ้นไป ส่วนในผู้ใหญ่อาจใช้ฉีดเป็นเข็ม 2 หรือเข็ม 3 โดยการฉีดเข็ม 3 จะเริ่มช่วงต้นเดือนตุลาคมเป็นต้นไป ในผู้ที่ฉีดวัคซีนซิโนแวค 2 เข็ม เพื่อให้มีภูมิคุ้มกันเพิ่มขึ้น ส่วนผู้ที่รับแอสตร้าเซนเนก้า 2 เข็มมีภูมิคุ้มกันสูงอยู่แล้ว ก็จะฉีดเข็ม 3 ในเวลาที่เหมาะสม อาจเป็นต้นปี 2565 เป็นต้นไป
************************************ 13 กันยายน 2564
รัฐบาลไทย-ข่าวทำเนียบรัฐบาล-เลขาธิการนายกรัฐมนตรีเป็นผู้แทนนายกรัฐมนตรี รับมอบของขวัญวันเด็ก 180,000 ชิ้นจากมูลนิธิป่อเต็กตึ๊ง เพื่อมอบให้กับเด็กและเยาวชน เป็นขวัญกำลังใจเนื่องในวันเด็กแห่งชาติ ประจำปี 2565
วันพุธที่ 5 มกราคม 2565
เลขาธิการนายกรัฐมนตรีเป็นผู้แทนนายกรัฐมนตรี รับมอบของขวัญวันเด็ก 180,000 ชิ้นจากมูลนิธิป่อเต็กตึ๊ง เพื่อมอบให้กับเด็กและเยาวชน เป็นขวัญกําลังใจเนื่องในวันเด็กแห่งชาติ ประจําปี 2565
เลขาธิการนายกรัฐมนตรีเป็นผู้แทนนายกรัฐมนตรี รับมอบของขวัญวันเด็ก 180,000 ชิ้นจากมูลนิธิป่อเต็กตึ๊ง เพื่อมอบให้กับเด็กและเยาวชน เป็นขวัญกําลังใจเนื่องในวันเด็กแห่งชาติ ประจําปี 2565
วันนี้ (5 ม.ค. 65) เวลา 13.30 น. ณ ห้องสีฟ้า ตึกสันติไมตรี ทําเนียบรัฐบาล นายวิเชียร เตชะไพบูลย์ ประธานกรรมการมูลนิธิป่อเต็กตึ๊ง พร้อมคณะ เข้าพบนายดิสทัต โหตระกิตย์ เลขาธิการนายกรัฐมนตรี ซึ่งเป็นผู้แทนนายกรัฐมนตรี รับมอบของขวัญวันเด็ก เพื่อมอบต่อให้กับเด็กและเยาวชน เนื่องในวันเด็กแห่งชาติประจําปี 2565 โดยมีนายประทีป กีรติเรขา รองเลขาธิการนายกรัฐมนตรีฝ่ายการเมือง นายอนุชา บูรพชัยศรี รองเลขาธิการนายกรัฐมตรีฝ่ายการเมือง นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร นางสาวบรียวรรณ์ สารกิจปรีชา ผู้ช่วยเลขาธิการนายกรัฐมนตรี และนางชนิดา เกษมศุข ผู้ช่วยเลขาธิการนายกรัฐมนตรี เข้าร่วมการรับมอบของขวัญด้วย
โอกาสนี้ เลขาธิการนายกรัฐมนตรี รับมอบชุดของขวัญวันเด็กแห่งชาติประจําปี 2565 จํานวน 60,000 ชุด ใน 1 ชุด ประกอบด้วย สมุด ดินสอ ไม้บรรทัด รวมจํานวน 180,000 ชิ้น จากประธานกรรมการมูลนิธิป่อเต็กตึ๊ง พร้อมกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้เป็นผู้แทนรับมอบของขวัญวันเด็กจากมูลนิธิป่อเต็กตึ๊งในวันนี้ โดยนายกรัฐมนตรีฝากขอบคุณและอนุโมทนาในกุศลจิตของมูลนิธิป่อเต็กตึ๊ง ที่นําของขวัญวันเด็กมามอบให้ทุกปี ซึ่งของขวัญวันเด็กที่ทางมูลนิธิฯ นํามามอบให้ในวันนี้ สํานักเลขาธิการนายกรัฐมนตรี จะได้นําไปแจกจ่ายให้แก่เด็กและเยาวชนทั่วประเทศ อาทิ ชุมชนต่าง ๆ รอบกรุงเทพมหานคร ชุมชนชายขอบของประเทศ จังหวัดชายแดนภาคใต้ เพื่อเป็นขวัญและกําลังใจเนื่องในวันเด็กแห่งชาติ ประจําปี 2565 ต่อไป
ทั้งนี้ มูลนิธิป่อเต็กตึ๊ง เป็นองค์กรสาธารณกุศลเอกชน ที่ดําเนินงานทั้งด้านสังคมสงเคราะห์ และบรรเทาสาธารณภัย รวมทั้งการส่งเสริม สนับสนุนทางการศึกษา เพื่อพัฒนาเด็กและเยาวชน ให้มีความรู้ เป็นคนดีของสังคม โดยที่ผ่านมามูลนิธิป่อเต็กตึ๊งได้จัดทําของขวัญวันเด็กแห่งชาติ และมอบของขวัญดังกล่าว ให้แก่สํานักเลขาธิการนายกรัฐมนตรีเป็นประจําทุกปี
รัฐบาลไทย-ข่าวทำเนียบรัฐบาล-นายกฯ รับข้อเสนอกลุ่มศิลปินและภาคีเครือข่ายอุตสาหกรรมสร้างสรรค์ จัดหามาตรการช่วยเหลือให้เข้าถึง Soft Loan มอบ ศบค. พิจารณาผ่อนปรนมาตรการถ่ายทำภาพยนตร์ ส่งเสริมวัฒนธรรมท้องถิ่น
วันพฤหัสบดีที่ 16 กันยายน 2564
นายกฯ รับข้อเสนอกลุ่มศิลปินและภาคีเครือข่ายอุตสาหกรรมสร้างสรรค์ จัดหามาตรการช่วยเหลือให้เข้าถึง Soft Loan มอบ ศบค. พิจารณาผ่อนปรนมาตรการถ่ายทําภาพยนตร์ ส่งเสริมวัฒนธรรมท้องถิ่น
นายกรัฐมนตรีรับข้อเสนอกลุ่มศิลปินและภาคีเครือข่ายอุตสาหกรรมสร้างสรรค์และกลุ่มศิลปิน จัดหามาตรการช่วยเหลือให้เข้าถึง Soft Loan  มอบ ศบค. พิจารณาผ่อนปรนมาตรการถ่ายทําภาพยนตร์ ส่งเสริมวัฒนธรรมท้องถิ่น ต่อยอดเศรษฐกิจสร้างสรรค์ภายใต้โมเดล BCG
วันนี้ (16 กันยายน 2564) เวลา 14.30 น. ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกลาโหม เป็นประธานการประชุมร่วมกับภาคีเครือข่ายภาคเอกชนในอุตสาหกรรมสร้างสรรค์ และกลุ่มศิลปิน เพื่อหารือแนวทางการให้ความช่วยเหลือจากผลกระทบของสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ผ่านระบบ Video Conference) รวมกับกลุ่มศิลปินพื้นบ้าน กลุ่มศิลปินแห่งชาติ ศิลปินศิลปากร กลุ่มเครือข่ายอุตสาหกรรมบันเทิง โรงงานและภาพยนต์ และภาคเอกชน กว่า 40 องค์กร
ภายหลังการประชุม นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า นายกรัฐมนตรีมีความเห็นใจศิลปินพื้นบ้าน บุคลากรด้านศิลปวัฒนธรรมและผู้อยู่ในอุตสาหกรรมบันเทิง ซึ่งได้รับผลกระทบจากการแพร่ระบาดโรคติดเชื้อไวรัสโควิด-19 ที่ผ่านมารัฐบาลมีการช่วยเหลือเยียวยาผ่านมาตรการต่างๆ อาทิ การช่วยเหลือผู้ประกันตน ม. 33 ม. 39 และ ม. 40 การลดภาษีต่างๆ นอกจากนี้ นายกรัฐมนตรี ยังห่วงใยกลุ่มศิลปินบางส่วนที่ยังไม่ได้รับการฉีดวัคซีนโควิด-19 เนื่องจากข้อมูลตกหล่น จึงขอให้กระทรวงวัฒนธรรมเร่งประสาน รวบรวมรายชื่อและจํานวนบุคคลให้มีความชัดเจนมากยิ่งขึ้น เพื่อภาครัฐจะได้จัดสรรทั้งวัคซีค รวมทั้งชุดตรวจ ATK ให้เหมาะสม ขณะเดียวกัน ก็จะได้ให้มีการขึ้นทะเบียนเพื่อให้เข้าถึงการเยียวยาของรัฐบาล และยังเป็นการสร้างความเข้มแข็งในเครือข่ายของกลุ่มศิลปินทุกแขนงด้วย
โอกาสนี้ นายกรัฐมนตรี รับข้อเสนอเกี่ยวกับการผ่อนคลายมาตรการต่าง ๆ อาทิ การเปิดโรงภาพยนตร์ มหรสพ การผ่อนปรนให้กองถ่ายสามารถทําภาพยนตร์สามารถถ่ายทําได้ โดยจะมอบหมายให้ ศบค. ร่วมกับกระทรวงสาธารณสุขพิจารณามาตรการรองรับป้องกันไม่ให้มีการแพร่ระบาดของโรคโดยเฉพาะในพื้นที่เสี่ยง จะต้องมีท้องถิ่นเข้าดูแลการถ่ายทําในพื้นที่ ทั้งนี้ เพื่อป้องกันไม่ให้มีการรวมกลุ่มของคนมากเกินไป ยืนยันว่ารัฐบาลให้ความสําคัญและสนับสนุนการถ่ายทําภาพยนตร์ ศิลปะในท้องถิ่น และผู้ประกอบการอุตสาหกรรมสร้างสรรค์ ในการนําศิลปวัฒนธรรมต่อยอดเพื่อสร้างรายได้ให้แก่ประชาชน ทั้งนี้ ละครไทย หนังไทย เป็นที่นิยมในต่างประเทศเพราะวัฒนธรรมไทยเป็นที่ชื่นชมและเป็นเอกลักษณ์ เมื่อรวมกับความคิดสร้างสรรค์ ฝีมือคนไทย และความสามารถจัดการเชิงธุรกิจอย่างเป็นระบบ จะปรับเปลี่ยนเศรษฐกิจสร้างสรรค์สู่เวทีโลก ตามโมเดลเศรษฐกิจ BCG จาก โดยจะให้ทุกภาคส่วนที่เกี่ยวข้องเร่งดําเนินการให้เร็วที่สุด
โฆษกประจําสํานักนายกรัฐมนตรียังเปิดเผยว่า นายกรัฐมนตรี ได้สั่งการให้กระทรวงวัฒนธรรมประสานเครือข่าย/กลุ่มศิลปิน เพื่อจัดทําข้อมูลให้ครอบคลุมและชัดเจน มอบหมายให้กระทรวงการคลัง สํานักงบประมาณและสภาพัฒนาการเศรษฐกิจและสังคมแห่งชาติ พิจารณาให้ความช่วยเหลือเพิ่มเติมจากมาตรการลดภาษี การช่วยให้ผู้ประกอบการเข้าถึง Soft Loan แหล่งเงินทุน จากงบประมาณที่มีเหลืออยู่ จาก พรก. กู้เงินฯ โดยจะได้มีการนําเสนอให้ที่ประชุมคณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-ครม. เคาะ! มาตรการภาษี ยกเว้นภาษีเงินได้นิติบุคคล 2 เท่า สนับสนุนการจัดสัมมนา นิทรรศการ งานแสดงสินค้า ภายในประเทศ ถึงสิ้นปีนี้
วันจันทร์ที่ 18 กรกฎาคม 2565
ครม. เคาะ! มาตรการภาษี ยกเว้นภาษีเงินได้นิติบุคคล 2 เท่า สนับสนุนการจัดสัมมนา นิทรรศการ งานแสดงสินค้า ภายในประเทศ ถึงสิ้นปีนี้
.....
ที่ประชุม ครม. (12 ก.ค. 65) เห็นชอบร่างพระราชกฤษฎีกา 2 ฉบับ ที่เป็นมาตรการทางภาษีเพื่อช่วยกระตุ้นการท่องเที่ยวและสนับสนุนห่วงโซ่อุปทานด้านการท่องเที่ยว รวมทั้งสนับสนุนการใช้จ่ายและส่งเสริมการจ้างงาน ประกอบด้วย 2 มาตรการ ดังนี้
.
1.ยกเว้นภาษีเงินได้นิติบุคคล เป็นจํานวน 2 เท่าของที่จ่ายจริง สําหรับการอบรมสัมมนาที่จัดในจังหวัดท่องเที่ยวรอง หรือพื้นที่ท่องเที่ยวอื่น ๆ ที่อธิบดีกรมสรรพากรประกาศกําหนด และยกเว้นภาษีเงินได้นิติบุคคลจํานวน 1.5 เท่า สําหรับการอบรมสัมมนาในพื้นที่อื่น ๆ ที่จ่ายไปตั้งแต่ วันที่ 15 ก.ค. - 31 ธ.ค. 65
.
2.ยกเว้นภาษีเงินได้นิติบุคคล เป็นจํานวน 2 เท่าของที่จ่ายจริง ให้แก่บริษัทหรือห้างหุ้นส่วนนิติบุคคล ที่ใช้จ่ายเป็นค่าเช่าพื้นที่หรือค่าบริการเข้าร่วมงานออกร้าน งานนิทรรศการ หรือ การแสดงสินค้าภายในประเทศ ที่จัดขึ้นระหว่าง วันที่ 15 ก.ค. - 31 ธ.ค. 65 โดยต้องมีหนังสือรับรองจากผู้จัดงานว่าได้เข้าร่วมจัดงานจริง
.
มาตรการภาษีดังกล่าว นอกจากจะช่วยสนับสนุนอุตสาหกรรมการท่องเที่ยวและอุตสาหกรรมที่เกี่ยวเนื่องแล้ว ยังช่วยให้ผู้ประกอบการที่ได้รับผลกระทบจากสถานการณ์โควิด-19 สามารถกลับมาประกอบกิจการตามปกติได้อีกครั้ง
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมบูรณาการส่งเสริมสินค้าชุมชนผ่านงาน OTOP ไทย สู้ภัยโควิด-19
วันอังคารที่ 14 ธันวาคม 2564
กระทรวงเกษตรฯ ร่วมบูรณาการส่งเสริมสินค้าชุมชนผ่านงาน OTOP ไทย สู้ภัยโควิด-19
กระทรวงเกษตรฯ ร่วมบูรณาการส่งเสริมสินค้าชุมชนผ่านงาน OTOP ไทย สู้ภัยโควิด-19
นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมงานแถลงข่าวงานโอท็อปไทย สู้ภัยโควิด-19 ณ ห้องประชุม The Mitr-ting Room ชั้น 5 ศูนย์การค้าสามย่านมิตรทาวน์ กรุงเทพฯ โดยมีนายสุทธิพงษ์ จุลเจริญ ปลัดกระทรวงมหาดไทย เป็นประธานงานแถลงข่าว ซึ่งการจัดงานในครั้งนี้ มีกําหนดจัดขึ้นระหว่างวันที่ 18 – 26 ธันวาคม 2564 ณ ชาเลนเจอร์ฮอล์ 1-3 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี มีวัตถุประสงค์เพื่อบรรเทาผลกระทบผู้ประกอบการ OTOP จากวิกฤติการณ์โควิด-19 ประชาสัมพันธ์สินค้าและจัดจําหน่ายผลิตภัณฑ์ OTOP และเพิ่มช่องทางการตลาดให้กับผู้ประกอบการ
สําหรับในส่วนของกระทรวงเกษตรและสหกรณ์ ได้ร่วมจัดแสดงนิทรรศการการขับเคลื่อนการส่งเสริมชุมชนและเกษตรกรในการสร้างผลิตภัณฑ์สินค้า ส่งเสริมการแปรรูปผลผลิตด้านการเกษตรเพื่อเพิ่มมูลค่า การส่งเสริมด้านการจัดการตลาดเพื่อความยั่งยืนของสินค้าชุมชน รวมทั้งร่วมออกบูธนําสินค้าและผลิตภัณฑ์การเกษตรมาจําหน่ายให้แก่ผู้ร่วมงานได้เลือกซื้อหากัน โดยภายในงานมีโซนแสดงและจําหน่ายผลิตภัณฑ์ OTOP กว่า 2,000 บูธ และกิจกรรมส่งเสริมการขายมากมาย ซึ่งคาดว่าจะสามารถสร้างรายได้เกิดเงินหมุนเวียนในระบบเศรษฐกิจไม่น้อยกว่า 750 ล้านบาท
รัฐบาลไทย-ข่าวทำเนียบรัฐบาล-ปลื้ม!! นักลงทุนญี่ปุ่น ชื่นชมรัฐบาลไทย ทำ ‘แฟคทอรี่แซนด์บ็อกซ์’ช่วยธุรกิจส่งออก
วันอังคารที่ 14 กันยายน 2564
ปลื้ม!! นักลงทุนญี่ปุ่น ชื่นชมรัฐบาลไทย ทํา ‘แฟคทอรี่แซนด์บ็อกซ์’ช่วยธุรกิจส่งออก
ปลื้ม!! นักลงทุนญี่ปุ่น ชื่นชมรัฐบาลไทย ทํา ‘แฟคทอรี่แซนด์บ็อกซ์’ช่วยธุรกิจส่งออก
เมื่อวันที่14กันยายน2564นายสุชาติชมกลิ่นรัฐมนตรีว่าการกระทรวงแรงงานให้การต้อนรับนายโคจินาคาอิประธานกรรมการบริษัทAisinเอเชียแปซิฟิก(ประเทศไทย)จํากัดและคณะนักลงทุนชาวญี่ปุ่นเข้าพบรัฐมนตรีว่าการกระทรวงแรงงานเพื่อขอบคุณรัฐบาลและกระทรวงแรงงานที่ให้ความช่วยเหลือพนักงานของบริษัทได้รับการฉีดวัคซีนตามโครงการแฟคทอรี่แซนด์บ็อกซ์(Factory Sandbox)รวมทั้งได้ทํากิจกรรมเพื่อสังคมมอบเครื่องอุปโภคบริโภคแก่กระทรวงแรงงานนําไปช่วยเหลือพี่น้องแรงงานที่ได้รับผลกระทบจากโควิด-19และหารือแนวทางความร่วมมือในการขยายโครงการแฟคทอรี่แซนด์บ็อกซ์ไปยังบริษัทของนักลงทุนชาวญี่ปุ่นให้ครอบคลุมมากขึ้นโดยเฉพาะในพื้นที่จังหวัดชลบุรีระยองฉะเชิงเทราและปราจีนบุรีโดยมีนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณห้องจัตุมงคลชั้น6อาคารกระทรวงแรงงานโดยนายสุชาติกล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีท่านมีความห่วงใยนักลงทุนและพี่น้องผู้ใช้แรงงานจึงได้มีนโยบายสําคัญในการให้นํามาตรการป้องกันและควบคุมการแพร่ระบาดของโควิด-19ในโรงงานไปสู่การปฏิบัติและกระทรวงแรงงานได้ดําเนินโครงการแฟคทอรี่แซนด์บ็อกซ์ซึ่งมีหัวใจหลักคือตรวจรักษาควบคุมและดูแลโดยดําเนินการในลักษณะ“เศรษฐศาสตร์สาธารณสุข”เพื่อสร้างภูมิคุ้มกันให้พนักงานและสร้างความเชื่อมั่นในการขับเคลื่อนระบบเศรษฐกิจนับเป็นการช่วยประเทศชาติให้ก้าวพ้นวิกฤตโควิดนี้ไปด้วยกัน
นายโคจิยังกล่าวถึงความรู้สึกของพนักงานบริษัทเอดับเบิ้ลยู(ไทยแลนด์)จํากัดหลังจากได้เข้าร่วมโครงการแฟคทอรี่แซนด์บ็อกซ์ว่าพนักงานรู้สึกมั่นใจในการทํางานมากขึ้นเมื่อได้รับการฉีดวัคซีนรู้สึกภูมิใจและมีความปลอดภัยมากขึ้นลดความเสี่ยงได้สูงสร้างขวัญและกําลังใจให้แก่พนักงานจึงขอบคุณรัฐบาลและกระทรวงแรงงานที่ได้ทําให้ได้มีโครงการนี้ขึ้นมาที่สามารถผลิตสินค้าที่ดีมีคุณภาพทําให้ลูกค้ามั่นใจในผลผลิตของบริษัทต่อไป
+++++++++++++++++++
กองเผยแพร่และประชาสัมพันธ์
14กันยายน2564
รัฐบาลไทย-ข่าวทำเนียบรัฐบาล-เตือนประชาชนอย่าหลงเชื่อมิจฉาชีพหลอกให้สินเชื่อ
วันอังคารที่ 26 ตุลาคม 2564
เตือนประชาชนอย่าหลงเชื่อมิจฉาชีพหลอกให้สินเชื่อ
วันอังคารที่ 19 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
ธนาคารแห่งประเทศไทยแจ้งเตือนประชาชนอย่าหลงเชื่อมิจฉาชีพหลอกจะให้สินเชื่อเงินกู้ โดยส่ง SMS โทร หรือไลน์ อ้างว่าเป็นเจ้าหน้าที่ธนาคาร หน่วยงานรัฐ หรือบริษัทให้สินเชื่อ แล้วหลอกขอข้อมูลส่วนตัว ให้โอนค่าใช้จ่ายในการขอสินเชื่อ หรือให้ดาวน์โหลดแอปพลิเคชันซึ่งจะเข้าถึงข้อมูลในโทรศัพท์มือถือของผู้ใช้บริการได้ หากประชาชนต้องการขอสินเชื่อค้นหาผู้ให้บริการที่ได้รับอนุญาตได้ในเว็บไซต์ธนาคารแห่งประเทศไทย หัวข้อ เช็กแอปเงินกู้ โดยมั่นใจได้ว่าจะได้รับเงินกู้เต็มจํานวนในอัตราดอกเบี้ยที่เป็นธรรม ส่วนผู้ที่พบเห็น SMS และโทรศัพท์หลอกลวง แจ้งได้ที่ กองบัญชาการตํารวจสืบสวนสอบสวนอาชญากรรมทางเทคโนโลยี โทร 1441 หรือ 1599
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจเจ้าหน้าที่และประชาชนจากเหตุจังหวัดชายแดนใต้ เชื่อพลังสามัคคีชนะทุกอย่าง รัฐบาลมุ่งมั่นพัฒนาพื้นที่สู่สันติสุขยั่งยืน
วันพุธที่ 17 สิงหาคม 2565
นายกรัฐมนตรีให้กําลังใจเจ้าหน้าที่และประชาชนจากเหตุจังหวัดชายแดนใต้ เชื่อพลังสามัคคีชนะทุกอย่าง รัฐบาลมุ่งมั่นพัฒนาพื้นที่สู่สันติสุขยั่งยืน
นายกรัฐมนตรีให้กําลังใจเจ้าหน้าที่และประชาชนจากเหตุจังหวัดชายแดนใต้ เชื่อพลังสามัคคีชนะทุกอย่าง รัฐบาลมุ่งมั่นพัฒนาพื้นที่สู่สันติสุขยั่งยืน
วันนี้ (17 สิงหาคม 2565) นางสาวรัดชา ธนาดิเรก รองโฆษกประจําสํานักนายกรัฐมนตรี เปิดเผยว่า เหตุการณ์ลอบวางเพลิงและวางระเบิดหลายจุดในพื้นที่จังหวัดชายแดนภาคใต้ เป็นการกระทําที่ตั้งใจบั่นทอนความเชื่อมั่นในการพัฒนาจังหวัดชายแดนภาคใต้ ทั้งที่การพัฒนาที่สําเร็จในช่วงที่ผ่านมาเกิดจากความมุ่งมั่นร่วมมือจากทุกภาคส่วน โดยเฉพาะประชาชนในพื้นที่ ซึ่งเป็นกําลังสําคัญในการขับเคลื่อนการพัฒนาทุกมิติให้มีความเจริญเท่าเทียมกับทุกภาคของประเทศ และเกิดสันติสุขอย่างยั่งยืน
นางสาวรัชดาฯ กล่าวว่า รัฐบาล ร่วมกับภาคเอกชนและภาคประชาชนมีความตั้งใจอันแน่วแน่ที่จะพัฒนาเศรษฐกิจและสังคม ตลอดจนคุณภาพชีวิตของประชาชนในพื้นที่จังหวัดชายแดนภาคใต้ให้ดีที่สุด ไม่ว่าจะเป็น การเร่งรัดแก้ไขปัญหาครัวเรือนยากจน การลดความเหลื่อมล้ําทางสังคม การส่งเสริมสังคมพหุวัฒนธรรม ตลอดจนการลงทุนในโครงสร้างพื้นฐาน เพื่อที่จะเชื่อมโยงและกระจายการพัฒนาไปยังประชาชนทุกกลุ่ม ที่ต้องเติบโตไปด้วยกันโดยไม่ทิ้งใครไว้ข้างหลัง ดังนั้น ขอให้ทุกฝ่ายช่วยกันเป็นหูเป็นตาให้บ้านเมือง เพื่อที่จะร่วมกันป้องกันเหตุการณ์ความไม่สงบ ทั้งนี้ รัฐบาลยืนยันว่า หน่วยงานด้านความมั่นคงทั้งฝ่ายทหารและพลเรือน ตลอดจนภาคประชาชนที่มีจิตอาสา พร้อมรักษาความปลอดภัยประชาชนในพื้นที่อย่างสุดกําลัง เพื่อให้ประชาชนทุกคนสามารถดําเนินชีวิตได้อย่างปกติ และขอให้เชื่อมั่นว่ารัฐบาลที่มีความมุ่งมั่นตั้งใจจะดูแลประชาชนอย่างดีที่สุด
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้กําลังใจทุกฝ่ายเดินหน้าการทํางานอย่างแน่วแน่ ไม่หวั่นไหวต่อปัญหาและอุปสรรคที่เกิดขึ้น เป็นพลังสําคัญในการขับเคลื่อนจังหวัดชายแดนภาคใต้สู่สันติสุขอย่างยั่งยืน โดยเฉพาะพลังจากภาคประชาชนที่มีความสามัคคี ร่วมกันปกป้องรักษาความปลอดภัยในชีวิตและทรัพย์สิน ทุกคนคือครอบครัวเดียวกันไม่ว่าจะเชื้อชาติและศาสนาใด ต้องดูแลให้การช่วยเหลือซึ่งกันและกันตลอดไป พร้อมทั้งยืนยันการสนับสนุนการทํางานของเจ้าหน้าอย่างเต็มที่เพื่อการดูแลทุกข์สุขของประชาชนให้ดีที่สุด” นางสาวรัชดาฯ กล่าว
........................
รัฐบาลไทย-ข่าวทำเนียบรัฐบาล-ครม. อนุมัติ 3.5 พันล้านบาท ขับเคลื่อน "มหาวิทยาลัยสู่ตำบล U2T for BCG” จ้างบัณฑิตจบใหม่ – ปชช. 7,435 ตำบลทั่วประเทศ เริ่ม ก.ค. – ก.ย. 65
วันศุกร์ที่ 17 มิถุนายน 2565
ครม. อนุมัติ 3.5 พันล้านบาท ขับเคลื่อน "มหาวิทยาลัยสู่ตําบล U2T for BCG” จ้างบัณฑิตจบใหม่ – ปชช. 7,435 ตําบลทั่วประเทศ เริ่ม ก.ค. – ก.ย. 65
.....
ที่ประชุม ครม. (14 มิ.ย. 65) เห็นชอบโครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG (U2T for BCG and Regional Development) ใน 7,435 ตําบลทั่วประเทศ วงเงินรวม 3,566.28 ล้านบาท เพื่อจ้างงานประชาชนและบัณฑิตจบใหม่กว่า 68,350 คน ร่วมขับเคลื่อนภาคการผลิตและบริการในพื้นที่ด้วยองค์ความรู้ เทคโนโลยี และนวัตกรรม ตั้งเป้าเกิดการหมุนเวียนทางเศรษฐกิจในพื้นที่ไม่น้อยกว่า 600 ล้านบาท/เดือน
.
กลุ่มเป้าหมาย :
บัณฑิตจบใหม่ไม่เกิน 5 ปี/ ผู้ที่ถูกเลิกจ้าง/ ประชาชน ผ่านการจัดกิจกรรมกว่า 15,000 กิจกรรม ทั้งการถ่ายทอดเทคโนโลยีด้านการผลิตและบริการเพื่อเพิ่มคุณภาพ - ลดต้นทุน การจัดการตลาด การจับคู่ธุรกิจ การกระจายสินค้าและบริการ เป็นต้น โดยสถาบันอุดมศึกษาในแต่ละพื้นที่ (ตําบล) จะเป็นผู้บูรณาการระบบในการขับเคลื่อนเศรษฐกิจ BCG ในพื้นที่ พร้อมใช้ประโยชน์จากฐานข้อมูลชุมชนขนาดใหญ่ (Thailand Community Big Data: TCD) ในการวางแผนและพัฒนาพื้นที่อย่างยั่งยืน
.
การจ้างงาน :
พื้นที่ 3,000 ตําบล จะต่อยอดจากโครงการ 1 ตําบล 1 มหาวิทยาลัย จํานวน 8 คน/ตําบล (บัณฑิตจบใหม่ 4 คน และผู้ที่ถูกเลิกจ้าง - ประชาชนในพื้นที่ 4 คน)
พื้นที่ 4,435 ตําบลใหม่ จํานวน 10 คน/ตําบล (บัณฑิตจบใหม่ 5 คน และผู้ที่ถูกเลิกจ้าง - ประชาชนในพื้นที่ 5 คน)
ระยะเวลาดําเนินการ 3 เดือน เริ่ม 1 ก.ค. - 30 ก.ย. 65
.
อ่านเพิ่มเติม คลิก https://www.thaigov.go.th/news/contents/details/55701
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" พอใจ ยธ. ขับเคลื่อนไกล่เกลี่ยหนี้ช่วยเหลือประชาชนแล้ว 74 ครั้ง ไกล่เกลี่ยสำเร็จเกือบ 6 หมื่นราย คิดเป็นร้อยละ 95.53 รวมทุนทรัพย์กว่า 1.2 หมื่นล้านบาท
วันพุธที่ 17 สิงหาคม 2565
โฆษกรัฐบาลเผย "นายกฯ" พอใจ ยธ. ขับเคลื่อนไกล่เกลี่ยหนี้ช่วยเหลือประชาชนแล้ว 74 ครั้ง ไกล่เกลี่ยสําเร็จเกือบ 6 หมื่นราย คิดเป็นร้อยละ 95.53 รวมทุนทรัพย์กว่า 1.2 หมื่นล้านบาท
โฆษกรัฐบาลเผย "นายกฯ" พอใจ ยธ. ขับเคลื่อนไกล่เกลี่ยหนี้ช่วยเหลือประชาชนแล้ว 74 ครั้ง ไกล่เกลี่ยสําเร็จเกือบ 6 หมื่นราย คิดเป็นร้อยละ 95.53 รวมทุนทรัพย์กว่า 1.2 หมื่นล้านบาท เชิญชวนประชาชนที่มีข้อพิพาทร่วมงานอีก 3 ครั้งสุดท้าย
วันที่ 17 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามข้อสั่งการในการดําเนินงานแก้ไขปัญหาหนี้สินภาคครัวเรือน ตามที่ได้ประกาศให้ปีนี้เป็น “ปีแห่งการแก้หนี้ภาคครัวเรือน” พอใจผลการขับเคลื่อนการดําเนินงานของกระทรวงยุติธรรมและหน่วยงานที่เกี่ยวข้อง ที่ร่วมมือดําเนินการ “มหกรรมไกล่เกลี่ยหนี้สิน หนี้ครัวเรือน” ผลการไกล่เกลี่ยล่าสุด มีผู้เข้าสู่กระบวนการไกล่เกลี่ย รวมทั้งสิ้น 62,032 ราย ไกล่เกลี่ยสําเร็จ จํานวน 59,259 ราย คิดเป็นร้อยละ 95.53 ทุนทรัพย์ 12,578 ล้านบาท สามารถลดภาระค่าใช้จ่ายประชาชนในการดําเนินคดีได้ถึง 5,393 ล้านบาท
โฆษกประจําสํานักนายกรัฐมนตรี กล่าวต่อไปว่า การจัดมหกรรมยุติธรรมไกล่เกลี่ยหนี้สินครัวเรือนฯ ทั่วประเทศ จะเหลืออีก 3 ครั้ง ที่จังหวัดตราด จันทบุรี และชลบุรี จึงขอเชิญชวนผู้กู้ยืมเพื่อการศึกษา (กยศ.) ร่วมงานมหกรรมไกล่เกลี่ยหนี้สินครัวเรือน ในวันพฤหัสบดีที่ 18 สิงหาคม 2565 ณ บ้านปูรีสอร์ท จังหวัดตราด ณ โรงแรมเคพี แกรนด์ จันทบุรี จังหวัดจันทบุรี และในวันศุกร์ที่ 19 สิงหาคม 2565 ณ เทศบาลเมืองบ้านสวน จังหวัดชลบุรี โดยกองทุนฯ ได้ร่วมกับกรมคุ้มครองสิทธิและเสรีภาพ และกรมบังคับคดี จัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์โควิด-19 ทําให้ผู้กู้ยืมเงินบางส่วน ขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย ผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดี จะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ เว็บไซต์ www.studentloan.or.th หรือสอบถามเพิ่มเติมได้ที่ ไลน์บัญชีทางการ กยศ. หรือโทรศัพท์หมายเลข 0 2016 4888
"นายกรัฐมนตรีและรัฐบาลมีนโยบายชัดเจนในการเดินหน้าแก้ปัญหาความยากจนและหนี้สิน ขอเชิญชวนประชาชนที่มีคดีพิพาทก่อนฟ้อง และหลังศาลมีคําพิพากษา ร่วมงานมหกรรมไกล่เกลี่ยหนี้สินครัวเรือน และยุติธรรมพบประชาชน (4 ภาค) ประจําปีงบประมาณ 2565 ภายใต้บูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ซึ่งจะเป็นการตอบโจทย์การแก้ไขหนี้สิน หนี้ กยศ. หนี้บัตรเครดิต และสินเชื่อส่วนบุคคล สินเชื่อรถยนต์ รวมถึงร่วมกันหาทางออก ฝ่าวิกฤติ สร้างโอกาส ก้าวไปด้วยกัน ณ สถานที่จัดงาน สําหรับผู้สนใจสอบถามรายละเอียดเพิ่มเติมได้ที่ สายด่วนยุติธรรม 1111กด77 /กรมบังคับคดี 02 881 4999 หรือสายด่วนกรมบังคับคดี 1111 กด 79 หรือ ศูนย์ไกล่เกลี่ยข้อพิพาท 02 881 4840 และ กรมคุ้มครองสิทธิและเสรีภาพ 0 2141 2768-73” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-มท.1 เน้นย้ำ “รถไฟฟ้าสายสีเขียวเพื่อประโยชน์พี่น้องประชาชน เตรียมส่งให้ว่าที่ผู้ว่าฯ กทม. และว่าที่ สก. พิจารณาทบทวน”
วันศุกร์ที่ 27 พฤษภาคม 2565
มท.1 เน้นย้ํา “รถไฟฟ้าสายสีเขียวเพื่อประโยชน์พี่น้องประชาชน เตรียมส่งให้ว่าที่ผู้ว่าฯ กทม. และว่าที่ สก. พิจารณาทบทวน”
มท.1 เน้นย้ํา “รถไฟฟ้าสายสีเขียวเพื่อประโยชน์พี่น้องประชาชน เตรียมส่งให้ว่าที่ผู้ว่าฯ กทม. และว่าที่ สก. พิจารณาทบทวน”
เมื่อวันที่ 26 พ.ค. 65 เวลา 11.30 น. ที่ห้องประชุมสภาผู้แทนราษฎร อาคารรัฐสภา เกียกกาย กรุงเทพฯ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตอบกระทู้ถามสดด้วยวาจา เรื่อง การสัมปทานรถไฟฟ้าสายสีเขียว ในการประชุมสภาผู้แทนราษฎร ครั้งที่ 2 (สมัยสามัญประจําปีครั้งที่หนึ่ง) โดยมี นายประเดิมชัย บุญช่วยเหลือ สมาชิกสภาผู้แทนราษฎร กรุงเทพมหานคร เป็นผู้ตั้งกระทู้ถาม
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า โครงการรถไฟฟ้าสายสีเขียว เป็นโครงการที่เกิดปัญหาเกิดขึ้นตั้งแต่ในอดีตและส่งผลมาถึงในปัจจุบัน โดยรถไฟฟ้าสายสีเขียวแบ่งเป็น 3 ช่วง ได้แก่ สายสีเขียวหลัก (หมอชิต – อ่อนนุช) ดําเนินการโดยบริษัทเอกชน คือ กลุ่มบีทีเอส เป็นผู้ลงทุนสร้างรางและวางระบบเดินรถ บริหารเดินรถเองทั้งหมด ได้รับสัมปทานระยะเวลา 30 ปีคือ ปี 2542 – 2572 จากนั้นเมื่อหมดสัมปทานต้องคืนทรัพย์สินให้กรุงเทพมหานคร ส่วนต่อขยายที่ 1 (สะพานตากสิน – วงเวียนใหญ่ – บางหว้า และอ่อนนุช – แบริ่ง) ดําเนินการโดยกรุงเทพมหานคร และจัดจ้างกลุ่มบีทีเอสเดินรถ และส่วนต่อขยายที่ 2 (แบริ่ง-สมุทรปราการ และช่วงหมอชิต-สะพานใหม่-คูคต) ซึ่งรัฐบาลในอดีตได้โอนไปให้การรถไฟฟ้าขนส่งมวลชนแห่งประเทศไทย (รฟม.) ก่อสร้าง ต่อมีการโอนส่วนต่อขยายที่ 2 นี้พร้อมหนี้สินทั้งหมดกลับมาให้กรุงเทพมหานคร และกรุงเทพมหานครได้หารือมายังคณะรักษาความสงบแห่งชาติ (คสช.) พิจารณา
“เมื่อกรุงเทพมหานครประสบปัญหา คสช. จึงหาแนวทางแก้ไขให้เกิดความโปร่งใสที่สุด โดยมีคณะกรรมการเจรจา เพื่อประโยชน์สูงสุดกับพี่น้องประชาชน และเกิดความเป็นธรรมกับผู้ประกอบการ ซึ่งขณะนี้เรื่องเจรจาโครงการรถไฟฟ้าสายสีเขียวอยู่ระหว่างเสนอคณะรัฐมนตรีพิจารณา ซึ่งอาจออกได้ 2 แนวทาง ทั้งเห็นชอบหรือไม่เห็นชอบก็ได้ ทั้งนี้ ตั้งแต่ปี 2563 คณะรัฐมนตรีได้มีการรับฟังความคิดเห็น 11 ครั้ง โดยนําข้อมูลทุกฝ่ายมาพิจารณา และเมื่อมีการประกาศรับรองผลผู้ว่าราชการกรุงเทพมหานครและสภากรุงเทพมหานครชุดใหม่แล้ว นายกรัฐมนตรีจะได้เสนอให้กรุงเทพมหานครไปพิจารณาทบทวนการดําเนินการ" พลเอก อนุพงษ์ฯ กล่าวเน้นย้ํา
รัฐบาลไทย-ข่าวทำเนียบรัฐบาล-เตรียมพบ 4 กิจกรรม “Unfolding Bangkok” ดึงดูดนักท่องเที่ยวไทย - ต่างชาติตามนโยบายเปิดประเทศ เริ่ม มิ.ย. 65 - ม.ค. 66
วันศุกร์ที่ 13 พฤษภาคม 2565
เตรียมพบ 4 กิจกรรม “Unfolding Bangkok” ดึงดูดนักท่องเที่ยวไทย - ต่างชาติตามนโยบายเปิดประเทศ เริ่ม มิ.ย. 65 - ม.ค. 66
.....
รัฐบาลนําร่องกรุงเทพฯ จัดกิจกรรมนําสนอประเทศไทยและวัฒนธรรมไทยในมิติที่แตกต่าง เพื่อส่งเสริมและฟื้นฟูภาคการท่องเที่ยวตามนโยบายการเปิดประเทศเต็มรูปแบบ ตั้งแต่วันที่ 1 พ.ค. 65 เป็นต้นมา หวังดึงดูดนักท่องเที่ยวทั้งชาวไทยและต่างชาติ เพื่อกระตุ้นเศรษฐกิจ ด้วย 4 กิจกรรม ภายใต้โครงการ Unfolding Bangkok เน้นเล่าประวัติศาสตร์กรุงเทพฯ และสร้างประสบการณ์ใหม่ให้นักท่องเที่ยว
.
คาดว่าจะสามารถดึงนักท่องเที่ยวต่างชาติเข้าสู่ประเทศไทยได้วันละ 20,000 คน รวมถึงกลุ่มคนรุ่นใหม่ที่สนใจการท่องเที่ยวเชิงประสบการณ์ และกลุ่มผู้สูงอายุกําลังซื้อสูงที่มองหากิจกรรมเชิงวัฒนธรรม
.
อ่านเพิ่มเติม คลิกhttps://www.thaigov.go.th/news/contents/details/54319
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เดินหน้าขับเคลื่อนประเทศ ด้วย BCG โมเดล
วันอาทิตย์ที่ 22 สิงหาคม 2564
เดินหน้าขับเคลื่อนประเทศ ด้วย BCG โมเดล
วันเสาร์ที่  17 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าแผนปฏิบัติการขับเคลื่อนการพัฒนาประเทศไทย ด้วยโมเดลเศรษฐกิจชีวภาพ-เศรษฐกิจหมุนเวียน และเศรษฐกิจสีเขียว หรือ BCG ภายใน 7 ปี ตั้งแต่ปี 2564 - 2570 โดยสร้างความยั่งยืนของฐานทรัพยากร ความหลากหลายทางชีวภาพและวัฒนธรรม สร้างความสมดุลของการอนุรักษ์และใช้ประโยชน์ พัฒนาชุมชนและเศรษฐกิจฐานรากด้วยต้นทุนที่มีอยู่ ทั้งทรัพยากร อัตลักษณ์ชุมชน ความคิดสร้างสรรค์ และเทคโนโลยีสมัยใหม่ ยกระดับอุตสาหกรรมภายใต้เศรษฐกิจ BCG ให้สามารถแข่งขันได้อย่างยั่งยืน และเสริมสร้างความสามารถในการตอบสนองต่อการเปลี่ยนแปลงของโลก โดยมุ่งเน้นเพิ่มรายได้ ลดความเหลื่อมล้ํา และสนับสนุนให้ประชาชนทุกภาคส่วนได้รับประโยชน์สูงสุด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการจัดหางาน แนะประชาชนรับบริการผ่านระบบออนไลน์ ปลอดภัยจาก COVID-19
วันอังคารที่ 20 กรกฎาคม 2564
กรมการจัดหางาน  แนะประชาชนรับบริการผ่านระบบออนไลน์ ปลอดภัยจาก COVID-19
อธิบดีกรมการจัดหางาน แนะนําประชาชนใช้บริการช่องทางออนไลน์ของกรมการจัดหางาน เลี่ยงการเดินทางไปสํานักงานจัดหางานกรุงเทพมหานคร พื้นที่ 1 – 10 และสํานักงานจัดหางานจังหวัดในเขตพื้นที่ควบคุมสูงสุดและเข้มงวด ตามมาตรการล็อกดาวน์
นายไพโรจน์ โชติกเสถียร อธิบดีกรมการจัดหางาน เปิดเผยว่า ตามที่นายกรัฐมนตรีได้ประกาศข้อกําหนดและข้อปฏิบัติออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ . 2548 (ฉบับที่ 28) ข้อ 9 ให้หัวหน้าส่วนราชการและหน่วยงานของรัฐที่ตั้งอยู่ในเขตพื้นที่ควบคุมสูงสุดและเข้มงวด สั่งการให้เจ้าหน้าที่และบุคลากรในความรับผิดชอบ ดําเนินมาตรการปฏิบัติงานนอกสถานที่ตั้งขั้นสูงสุดเต็มจํานวน และมุ่งเน้นการปฏิบัติงานหรือจัดกิจกรรมโดยวิธีทางอิเล็กทรอนิกส์ให้มากที่สุด เพื่อลดจํานวนและจํากัดการเคลื่อนย้ายการเดินทางของบุคล ให้มีผลตั้งแต่วันที่ 20 กรกฎาคม 2564 เป็นต้นไป
“อย่างไรก็ดี กรมการจัดหางานได้เตรียมช่องทางการให้บริการประชาชน ผ่านทางออนไลน์ (E – Services) เพื่อให้ประชาชนได้รับบริการที่สะดวก รวดเร็ว ลดความเสี่ยงรับเชื้อโควิด -19 จากการเดินทางและการรวมกลุ่มของคนจํานวนมาก โดยสามารถใช้บริการผ่านช่องทางต่อไปนี้
1. ผู้ที่ต้องการหางานทํา หรือนายจ้าง/สถานประกอบการที่ต้องการหาคนทํางาน สามารถใช้บริการได้ที่ smartjob.doe.go.th หรือ ไทยมีงานทํา.com
2. ขึ้นทะเบียน/รายงานตัวผู้ประกันตนกรณีว่างงาน ใช้บริการได้ที่ empui.doe.go.th
3. ลงทะเบียนเข้าร่วมโครงการส่งเสริมการจ้างงานใหม่ สําหรับผู้จบการศึกษาใหม่โดยภาครัฐและภาคเอกชน (Co-Payment) ได้ที่ www.จ้างงานเด็กจบใหม่.com
4. ลงทะเบียนแจ้งความประสงค์ไปทํางานต่างประเทศ แจ้งการเดินทางไปทํางานต่างประเทศด้วยตนเอง /แจ้งการเดินทางกลับไปทํางานต่างประเทศ ใช้บริการได้ที่ toea.doe.go.th
5. ระบบแจ้งการทํางานของคนต่างด้าว ทาง Application ชื่อ e-inform
นอกจากนี้ยังมีสายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694 ให้บริการตอบข้อซักถามแก่ประชาชน ซึ่งหากมีความจําเป็นต้องเดินทางไปติดต่อราชการ ณ สํานักงานจัดหางานจังหวัด หรือสํานักงานจัดหางานกรุงเทพมหานครพื้นที่ 1 – 10 ขอให้ตรวจสอบวันและเวลาให้บริการก่อนเดินทางเพื่อไม่เป็นการเสียเวลาหากมีการปิดสถานที่ให้บริการ รวมทั้งสวมหน้ากากอนามัยตลอดระยะเวลาที่ใช้บริการ และปฏิบัติตามมาตรการที่เจ้าหน้าที่แนะนําอย่างเคร่งครัด ” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (15 ก.ย.64)
วันพฤหัสบดีที่ 16 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน) (15 ก.ย.64)
สู่เป้าหมาย 33,000 คน ภายใน กันยายน 2564
อัปเดต  “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 15 ก.ย.64 จํานวน 750 คน
ฉีดไปแล้ว 25,250 คน
ต้องฉีดอีก 7,750 คน
รัฐบาลไทย-ข่าวทำเนียบรัฐบาล-Thailand’s food security remains intact with adequate food for domestic consumption
วันเสาร์ที่ 23 กรกฎาคม 2565
Thailand’s food security remains intact with adequate food for domestic consumption
Thailand’s food security remains intact with adequate food for domestic consumption
July 22, 2022, Deputy Government Spokesperson Ratchada Thanadirek affirmed about Thailand's food security situation, which has lately been a global concern and a problem almost 200 million people all over the world have been facing, that there are sufficient food and food products for the people in the country, both in carbohydrate, fat, and protein food groups, e.g., rice, tapioca, palm oil, egg layers, meat chicken, pigs, etc. Ministry of Agriculture and Cooperative has also prepared both short and long-term response measures for related raw materials, such as maize and soybean, which still need to be imported, in the case that the situation is worsening. So, the public can rest assured on the Government's management and preparedness in this regard.
On August 26, 2022, Ministry of Agriculture and Cooperatives will host the 7th APEC Virtual Food Security Ministerial Meeting, to affirm intent and commitment in promoting regional food security. At the meeting, Thailand will put forward agendas that support food security and "Thai Kitchen to the World" policy, while a declaration on APEC food security will be adopted.
Although Thailand is recognized as "Kitchen of the World", which means there is adequate amount of food for domestic consumption, the Government, through Ministry of Agriculture and Cooperative, has not stayed idle. Overall food security plan has been prepared and developed through the National Food Committee, whose duties are to identify food quality, food safety, food security and food education policies and strategies in all dimensions. At the same time, Thailand has turned crisis into opportunity to push ahead food and agro product export to other countries. According to agricultural export data, the import of Thai agro products during the first 5 months of 2022 (January-May 2022) has increased to 6.91 billion Baht or 26% from 548 billion Baht in 2021.
The Government’s “Kitchen of the World” policy is aimed to promote domestic food security, enhance food quality and nutritional standard, and expand the export of agro products in accordance with the concept of “marketing-led production”, which takes into consideration wide-ranging demand and taste of consumers in various markets. It is expected that agro-product export value considerably increases during the latter half of this year.
รัฐบาลไทย-ข่าวทำเนียบรัฐบาล-รฟม. พร้อมเยียวยาผู้ใช้บริการจอดรถรายเดือน
วันพุธที่ 18 สิงหาคม 2564
รฟม. พร้อมเยียวยาผู้ใช้บริการจอดรถรายเดือน
จากสถานการณ์การแพร่ระบาดของเชื้อไวรัส COVID-19
ตามที่ รัฐบาล โดยศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) ได้กําหนดมาตรการป้องกันการแพร่ระบาดของเชื้อไวรัส COVID-19 ในช่วงที่ผ่านมา โดยให้หน่วยงานภาครัฐและเอกชนที่ตั้งอยู่ในเขตพื้นที่กรุงเทพมหานครและจังหวัดปริมณฑล ดําเนินมาตรการปฏิบัติงานนอกสถานที่ตั้ง และมุ่งเน้นการปฏิบัติงานหรือจัดกิจกรรมโดยวิธีอิเล็กทรอนิกส์ให้มากที่สุด เพื่อลดจํานวนผู้เข้าปฏิบัติงานและปริมาณการเดินทาง ตั้งแต่วันที่ 12 กรกฎาคม 2564 เป็นต้นไป ส่งผลให้ผู้ใช้บริการจอดรถรายเดือนของการรถไฟฟ้าขนส่งมวลชนแห่งประเทศไทย (รฟม.) ต้องเสียโอกาสในการใช้บริการจอดรถรายเดือนในช่วงมาตรการดังกล่าว นั้น
นายภคพงศ์ ศิริกันทรมาศ ผู้ว่าการ รฟม. เปิดเผยว่า รฟม. ได้ตระหนักถึงสิทธิ์ของผู้ใช้บริการจอดรถรายเดือน ดังกล่าว จึงได้ออกประกาศ รฟม. ณ วันที่ 9 สิงหาคม 2564 เรื่อง แนวทางเยียวยาผู้ใช้บริการจอดรถรายเดือน เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 ฉบับที่ 3 เพื่อเป็นการเยียวยาผู้ใช้บริการจอดรถรายเดือนของ รฟม. โดยผู้ใช้บริการจอดรถรายเดือนจะได้รับการชดเชยระยะเวลาจอดรถตามจํานวนวันที่ผู้ใช้บริการคงเหลือหลังวันที่ 12 กรกฎาคม 2564 และจะได้รับการรักษาสิทธิ์จอดรถรายเดือน ซึ่งผู้ใช้บริการจอดรถรายเดือนสามารถติดต่อขอรับการชดเชยสิทธิ์รายเดือนได้ที่ห้องทําบัตรจอดรถรายเดือน ณ อาคารและลานจอดรถของ รฟม. ภายในวันที่ 2 กันยายน 2564 และผู้ใช้บริการจอดรถรายเดือนต้องมาใช้สิทธิ์ภายในระยะเวลา 1 เดือน หลังจากวันที่ได้ขอรับชดเชยสิทธิ์รายเดือนดังกล่าว
ทั้งนี้ รฟม. ได้เปิดให้บริการจอดรถรายเดือนในแนวสายทางรถไฟฟ้ามหานคร สายเฉลิมรัชมงคล (MRT  สายสีน้ําเงิน) ได้แก่ อาคารจอดแล้วจร 2 แห่ง ที่สถานีลาดพร้าว และสถานีหลักสอง ลานจอดแล้วจร 8 แห่ง ที่สถานีรัชดาภิเษก สถานีศูนย์วัฒนธรรมแห่งประเทศไทย (2 ลาน) สถานีพระราม 9 สถานีสุขุมวิท สถานีศูนย์การประชุมแห่งชาติสิริกิติ์ (2 ลาน) และสถานีสามย่าน และที่จอดรถรายเดือนในแนวสายทางรถไฟฟ้ามหานคร สายฉลองรัชธรรม (MRT สายสีม่วง) ได้แก่ อาคารจอดแล้วจร 4 แห่ง ที่สถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 รวมถึงที่จอดรถรายเดือนในแนวทางรถไฟฟ้าสายสีเขียว ช่วงแบริ่ง - สมุทรปราการ ได้แก่ ลานจอดแล้วจรที่สถานีเคหะสมุทรปราการ สอบถามรายละเอียดเพิ่มเติมได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล- "ธนกร" ค้าน พท.เล็งแก้ ม.112 ชี้ขนาดมีก็ยังกล้าจาบจ้วงสถาบันฯ วอนอย่าดำเนินการอะไรที่หวังผลทางการเมืองเพียงอย่างเดียว แจงใครไม่ได้ทำผิดย่อมไม่ได้รับผลกระทบ
วันอังคารที่ 2 พฤศจิกายน 2564
"ธนกร" ค้าน พท.เล็งแก้ ม.112 ชี้ขนาดมีก็ยังกล้าจาบจ้วงสถาบันฯ วอนอย่าดําเนินการอะไรที่หวังผลทางการเมืองเพียงอย่างเดียว แจงใครไม่ได้ทําผิดย่อมไม่ได้รับผลกระทบ
"ธนกร" ค้าน พท.เล็งแก้ ม.112 ชี้ขนาดมีก็ยังกล้าจาบจ้วงสถาบันฯ วอนอย่าดําเนินการอะไรที่หวังผลทางการเมืองเพียงอย่างเดียว แจงใครไม่ได้ทําผิดย่อมไม่ได้รับผลกระทบ
วันนี้ 2 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคเพื่อไทยเตรียมรับฟังความคิดเห็นประชาชน เพื่อแก้ไขปัญหาการใช้กฎหมายลิดรอนสิทธิขั้นพื้นฐาน ซึ่งมีบางกลุ่มเสนอให้มีการยกเลิกกฎหมายอาญามาตรา 112 ด้วยว่า ที่ผ่านมากระบวนการยุติธรรม หรือแม้แต่ตัวกฎหมายต่างๆ ไม่ได้จํากัดการแสดงความคิดเห็นของประชาชน เพียงแต่การแสดงความคิดเห็นใดๆ นั้น ต้องอยู่ในขอบเขตที่เหมาะสมด้วย จะอ้างแต่ว่าควรมีเสรีภาพทางความคิดอย่างเดียวนั้นคงไม่ได้ ส่วนที่ระบุว่าทําให้เกิดความขัดแย้งแตกแยกในสังคมที่รุนแรงมากขึ้นนั้นก็คงไม่ใช่ แต่เป็นเพราะที่ผ่านมามีนักการเมืองบางกลุ่ม ซึ่งแทนที่จะห้ามปรามการชุมนุมที่ใช้ความรุนแรง ทําลายทรัพย์สินราชการ และจาบจ้วงสถาบันฯ แต่กลับออกมาให้สัมภาษณ์ลักษณะคล้ายๆ ว่าเห็นด้วยกับกลุ่มผู้ชุมนุมใช่หรือไม่ หรือแม้แต่การใช้เอกสิทธิ ส.ส.ช่วยประกันตัวแกนนําผู้ชุมนุมที่จาบจ้วงสถาบันฯ เป็นการกระทําที่สร้างความแตกแยกมาตลอด อย่าพยายามแบ่งแยกประชาชนเลย ทุกคนล้วนเป็นคนไทยด้วยกัน ควรจะมีความสามัคคีเพื่อประเทศชาติและประชาชน
นายธนกร กล่าวอีกว่า หากพรรคเพื่อไทยต้องการที่จะแก้กฎหมายบางเรื่อง ก็สามารถดําเนินการได้โดยการนําข้อเสนอแนะต่างๆ เข้าสู่กระบวนการพิจารณาของสภาฯ แต่ไม่ใช่การออกไปผสมโรงด้วยกับผู้ชุมนุมเหมือนที่ผ่านมา อย่างไรก็ตาม ตนไม่เห็นด้วยกับพรรคเพื่อไทยแน่นอน หากจะมีการแก้ไขมาตรา 112 ด้วย เพราะที่ผ่านมาขนาดว่ามีมาตรา 112 ยังมีการชุมนุมที่แกนนําจาบจ้วงสถาบันขนาดนี้ แล้วนับประสาอะไรกับการที่ไม่มีมาตรา 112 ดังนั้น ไม่อยากให้พรรคเพื่อไทยดําเนินการอะไรโดยหวังผลทางการเมืองเพียงอย่างเดียว เชื่อว่าคนไทยที่รักสถาบันหลายคนคงรับไม่ได้ ที่สําคัญ คนที่ไม่ได้ทําอะไรผิดนั้นก็ย่อมจะไม่ได้รับผลกระทบอะไรอยู่แล้ว มาตรา112มีไว้เพื่อปกป้องสถาบันพระมหากษัตริย์เช่นเดียวกับประชาชนทั่วไปที่มีกฏหมายหมิ่นประมาทคุ้มครอง ทางที่ดีพรรคเพื่อไทยควรเสนอแนะเรื่องการบริหารบ้านเมืองน่าจะดีกว่าการมาเสนอแก้ไขกฎหมายที่จะมีผลกระทบต่อสิ่งที่คนไทยรัก เคารพ และศรัทธา
....
รัฐบาลไทย-ข่าวทำเนียบรัฐบาล-สธ. รับมอบรถพยาบาล จาก บ.ฟอร์ด ประเทศไทย มูลค่ากว่า 12 ล้านบาท
วันพฤหัสบดีที่ 24 มิถุนายน 2564
สธ. รับมอบรถพยาบาล จาก บ.ฟอร์ด ประเทศไทย มูลค่ากว่า 12 ล้านบาท
กระทรวงสาธารณสุข รับมอบรถยนต์ดัดแปลงเป็นรถพยาบาล 10 คัน มูลค่ากว่า 12 ล้านบาท จากบริษัท ฟอร์ด ประเทศไทย จํากัด และบริษัท เอส.เอส.เอส. ออโตโมทีฟ อินดัสตรี จํากัด เพื่อสนับสนุนภารกิจในการปฏิบัติงานสถานการณ์โรคโควิด 19
วันนี้ (24 มิถุนายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต และคณะผู้บริหาร รับมอบรถยนต์กระบะดัดแปลงเป็นรถพยาบาล จํานวน 10 คัน มูลค่ารวม 12,580,000 บาท จากนายวิชิต ว่องวัฒนาการ กรรมการผู้จัดการบริษัท ฟอร์ด ประเทศไทย จํากัด และนายจักริศวร์ โลจนะโกสินทร์ ผู้จัดการทั่วไปบริษัท เอส.เอส.เอส. ออโตโมทีฟ อินดัสตรี จํากัด
นายอนุทินกล่าวว่า ในช่วงวิกฤตโควิด 19 ได้เห็นน้ําใจคนไทยว่าไม่เคยทอดทิ้งกัน มีการสนับสนุนช่วยเหลือบริจาคเงิน สิ่งของ อุปกรณ์และเวชภัณฑ์ทางการแพทย์มาโดยตลอด วันนี้ถือเป็นโอกาสดีที่กระทรวงสาธารณสุขได้รับมอบรถพยาบาล จํานวน 10 คันจากผู้จิตศรัทธา โดยการประสานงานของท่านรัฐมนตรีช่วยว่าการกระทรวงสาธารณสุข ขอขอบคุณ บริษัท ฟอร์ด ประเทศไทย จํากัด และบริษัท เอส.เอส.เอส. ออโตโมทีฟ อินดัสตรี จํากัด ได้เห็นถึงความสําคัญในการช่วยชีวิตผู้ป่วย เราซาบซึ้งในกุศลจิตที่ท่านได้นํานวัตกรรมดีๆ มามอบให้กับคนไทยและกระทรวงสาธารณสุข ซึ่งรถพยาบาลเป็นสิ่งที่มีความจําเป็นและสําคัญอย่างมากในการรับส่งต่อผู้ป่วยเข้าสู่ระบบการรักษาไปยังโรงพยาบาลที่เหมาะสมและทันท่วงที
“รถพยาบาล 10 คันที่ได้รับจะช่วยเสริมการปฏิบัติภารกิจการรับส่งต่อผู้ป่วยให้เป็นไปอย่างมีประสิทธิภาพ กระทรวงสาธารณสุขจะนําไปใช้ให้เกิดประโยชน์สูงสุดกับระบบการสาธารณสุขและประชาชน ทําให้เรามีขวัญและกําลังใจในการทํางาน ทุกวันนี้ หมอ แพทย์ บุคลากรสาธารณสุขได้ต่อสู้อย่างหนักและไม่เคยย่อท้อ เพราะเรามั่นใจว่า เรามีหน่วยงานทุกภาคส่วนคอยในการสนับสนุนอย่างต่อเนื่อง” อนุทินกล่าว
ทั้งนี้ รถพยาบาลที่ได้รับในวันนี้ เป็นรถขนาดเล็ก กะทัดรัด เพิ่มความคล่องตัวให้กับเจ้าหน้าที่ขณะช่วยชีวิตผู้ป่วย โครงสร้างมีความแข็งแรง ผนังภายในทุกด้านทําจากแผ่นไฟเบอร์กลาสคุณภาพสูงชนิดเดียวกับที่ใช้ในห้องไอซียูของโรงพยาบาลในยุโรปมีคุณสมบัติป้องกันแบคทีเรียตามมาตรฐานสากล และออกแบบอย่างเหมาะสม โดยเฉพาะการขนส่งผู้ป่วยโควิด 19 มีการแบ่งกั้นห้องคนขับและห้องพยาบาล แยกระบบเครื่องปรับอากาศไม่ให้อากาศไหลเวียนปนกัน ลดการแพร่กระจายเชื้อ ลดความเสี่ยงจากการปฏิบัติงานของเจ้าหน้าที่ ภายในรถมีเครื่องมือและอุปกรณ์ช่วยชีวิตที่ได้มาตรฐาน อาทิ ชุดช่วยหายใจ เครื่องวัดความดันโลหิต ชุดป้องกันกระดูกคอเคลื่อน ชุดเฝือกลม เป็นต้น โดยกระทรวงสาธารณสุขจะจัดส่งไปยังโรงพยาบาลทั้ง 10 แห่ง ตามที่ผู้บริจาคมีความประสงค์ คือ รพ.ราชวิถี, รพ.นพรัตน์ราชธานี กรมการแพทย์, รพ.ศรีธัญญา กรมสุขภาพจิต, รพ.สมุทรปราการ, รพ.พุทธโสธร จ.ฉะเชิงเทรา, รพ.ชลบุรี, รพ.พระปกเกล้า จ.จันทบุรี, รพ.ตราด, รพ.ระยอง และรพ.ปลวกแดง จ.ระยอง
******************************** 24 มิถุนายน 2564